Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju ZJU) Upravna enota Ilirska Bistrica, Gregorčičeva cesta 2, 6250 Ilirska Bistrica, objavlja javni natečaj za zasedbo prostega uradniškega delovnega mesta

**VIŠJI REFERENT v Oddelku za okolje in prostor (DM št. 73)** za nedoločen čas, s krajšim delovnim časom (4 ure dnevno/20 ur tedensko – za popolnitev do polnega delovnega časa invalidsko upokojenega javnega uslužbenca, ki dela krajši delovni čas od polnega).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj višje strokovno izobraževanje/višja strokovna izobrazba oziroma najmanj višješolsko izobraževanje (prejšnje)/višješolska izobrazba (prejšnja),
* najmanj 6 mesecev delovnih izkušenj,
* opravljeno obvezno usposabljanje za imenovanje v naziv,
* opravljen strokovni izpit iz upravnega postopka,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. V kolikor je kandidat delovne izkušnje pridobival s študentskim delom, je potrebno navesti število opravljenih ur.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti (prejšnjim) ali magistrsko izobrazbo (druge bolonjske stopnje).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv, pri čemer se kot opravljeno usposabljanje šteje opravljen strokovni izpit za imenovanje v naziv ali udeležba na pripravah za imenovanje v naziv, v skladu z določbami ZJU. V nasprotnem primeru bo moral izbrani kandidat, po napotitvi predstojnika, opraviti usposabljanje v roku, kot ga določa 89. člen ZJU, to je najkasneje v enem letu od sklenitve pogodbe o zaposlitvi.

Prav tako se bo pri izbranem kandidatu preverjalo, ali ima opravljen strokovni izpit iz upravnega postopka. V kolikor izbrani kandidat strokovnega izpita iz upravnega postopka še ni opravil, ga bo moral opraviti najkasneje v treh mesecih po sklenitvi delovnega razmerja, kot to določa 31. člen Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb).

Naloge na delovnem mestu višji referent v Oddelku za okolje in prostor (DM št. 73) so naslednje:

* poslovanje s strankami,
* nudenje splošnih informacij o upravnih postopkih,
* izvajanje nalog pisarniškega in blagajniškega poslovanja,
* upravljanje in urejanje dokumentarnega gradiva,
* vodenje zahtevnih upravnih postopkov na prvi stopnji,
* izdajanje odločb na predpisanih obrazcih na prvi stopnji,
* izdajanje potrdil iz zahtevnih evidenc oziroma o dejstvih, o katerih organ ne vodi evidence, pa zakon določa izdajo potrdila o dejstvu,
* vodenje evidenc in priprava informacij na njihovi podlagi,
* opravljanje drugih upravnih nalog podobne zahtevnosti.

Zgoraj navedene naloge se opravljajo pretežno v glavni in sprejemni pisarni upravne enote. V skladu z Zakonom o varstvu dokumentarnega in arhivskega gradiva ter arhivih (Uradni list RS, št. 30/06 in 51/14), ki v 39. členu med drugim določa, da morajo imeti uslužbenci javnopravnih oseb, ki upravljajo z dokumentarnim gradivom, opravljen preizkus strokovne usposobljenosti pri pristojnem arhivu, bo moral izbrani kandidat, po sklenitvi delovnega razmerja, opraviti tudi preizkus strokovne usposobljenosti za delo z dokumentarnim gradivom.

Prednost pri izbiri bodo imeli kandidati s konkretnimi izkušnjami s področja blagajniškega poslovanja ter s področja upravljanja z dokumentarnim in arhivskim gradivom.

Prijava na prosto delovno mesto mora biti pripravljena in oddana na prijavnem obrazcu z oznako »Vloga za zaposlitev«, ki je priloga tega natečaja z natančno izpolnjenimi vsemi rubrikami in podpisanimi pisnimi izjavami. Zaželeno je, da kandidat v obrazcu prijave napiše tudi kratek življenjepis, v katerem navede tudi druga znanja in veščine, ki jih je pridobil.

Prijava mora vsebovati:

1. pisno izjavo o izpolnjevanju pogoja zahtevane izobrazbe, iz katere mora biti razvidna stopnja/raven izobrazbe, leto zaključka ter ustanova, na kateri je bila izobrazba pridobljena;
2. pisno izjavo o izpolnjevanju pogoja glede zahtevanih delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu, z navedbo stopnje/ravni izobrazbe, ki je bila zahtevana za to delovno mesto;
3. pisno izjavo o izpolnjevanju pogoja opravljenega strokovnega izpita iz upravnega postopka, iz katere mora biti razvidna ustanova, na kateri je kandidat opravljal izpit in datum opravljanja izpita (če ga je kandidat opravil);
4. pisno izjavo o izpolnjevanju pogoja opravljenega obveznega usposabljanja za imenovanje v naziv (če ga je kandidat opravil);
5. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega dejanja, ki se preganja po uradni dolžnosti;

1. pisno izjavo, da za namen tega natečajnega postopka dovoljuje Upravni enoti Ilirska Bistrica pridobitev podatkov iz 5. točke tega odstavka iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila ter
2. pisno izjavo, da je seznanjen in dovoljuje, da bo Upravna enota Ilirska Bistrica podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

V izbirni postopek so bodo skladno z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstili kandidati, ki bodo pravočasno posredovali popolne prijave (oz. izpolnjen prijavni obrazec) z izjavami, iz katerih bo razvidno izpolnjevanje natečajnih pogojev.

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Izbrani kandidat bo delo na delovnem mestu višji referent v Oddelku za okolje in prostor opravljal v uradniškem nazivu višji referent III, z možnostjo napredovanja v naziv višji referent II in višji referent I. Delovno mesto višji referent je sistemizirano v VI. tarifnem razredu, v plačni skupini C, z izhodiščnim 25. plačnim razredom (1.179,63 EUR bruto za poln delovni čas) in z možnostjo napredovanja do največ 35. plačnega razreda. Z izbranim kandidatom bo sklenjeno delovno razmerje za nedoločen čas, s krajšim delovnim časom (4 ure dnevno/20 ur tedensko) za popolnitev do polnega delovnega časa invalidsko upokojenega javnega uslužbenca, ki dela krajši delovni čas od polnega. Izbrani kandidat bo delo opravljal v prostorih Upravne enote Ilirska Bistrica, Gregorčičeva cesta 2, 6250 Ilirska Bistrica oz. v drugih uradnih prostorih, kjer organ posluje.

Kandidat **vloži prijavo v pisni obliki na priloženem obrazcu »Vloga za zaposlitev«**, ki jo pošlje v zaprti ovojnici z označbo »Javni natečaj za delovno mesto višji referent v OOP« na naslov: Upravna enota Ilirska Bistrica, Gregorčičeva cesta 2, 6250 Ilirska Bistrica, in sicer v roku 8 dni po objavi na osrednjem spletnem mestu državne uprave GOV.SI (<https://www.gov.si/zbirke/delovna-mesta/>) in Zavodu Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Za pisno obliko prijave se šteje tudi elektronska oblika, poslana na elektronski naslov: [ue.ilirskabistrica@gov.si](mailto:ue.ljubljana@gov.si), pri čemer veljavnost prijave ni pogojena z elektronskim podpisom. Če je vloga poslana po elektronski poti, se šteje za pravočasno, če jo je pred iztekom roka prejel informacijski sistem organa ali informacijski sistem za sprejem vlog, vročanje in obveščanje. V kolikor bo kandidat prijavo vložil v elektronski obliki oz. bo v prijavi navedel svoj elektronski naslov, bo zaradi hitrejše izvedbe postopka upravna enota z njim komunicirala po elektronski poti. Ne glede na navedeno pa bodo vse končne odločitve v okviru tega javnega natečaja, kandidatom vročene v skladu z Zakonom o splošnem upravnem postopku.

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem postopku javnega natečaja bo objavljeno na spletnem mestu državne uprave GOV.SI (<https://www.gov.si/zbirke/delovna-mesta/>).

Informacije o izvedbi javnega natečaja daje Tanja Rant Mežnar (telefonska številka 05 711 2206), informacije o vsebini dela pa vodja Oddelka za okolje in prostor Helena Derenčin (telefonska številka 05 711 2225).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Mirjana Valenčič

načelnica